**რუსეთის მორაგბეთა ეროვნული ნაკრები** — ეროვნული ნაკრები, რომელიც ქვეყანას წარმოადგენს რაგბის საერთაშორისო მატჩებში და ტურნირებში. IRB-ს კლასიფიკაციით განეკუთვნება მეორე იარუსს, ხოლო IRB-ს მსოფლიო რეიტინგში 2017 წლის 24 ივლისის მდგომარეობით 20-ე ადგილი უკავია. გარდა ამისა არსებობს რუსეთის შვიდკაცა ნაკრები.

რუსეთის მორაგბეთა ეროვნული ნაკრები საბჭოთა კავშირის მორაგბეთა ეროვნული ნაკრების ოფიციალურ მემკვიდრეს წარმოადგენს, ხოლო 1990-იანი წლების დასაწყისში 4 მატჩი ითამაშა დსთ-ის მორაგბეთა ეროვნულმა ნაკრებმა. 2003 წლის რაგბის მსოფლიო ჩემპიონატზე რუსეთის ნაკრები არ დაუშვეს ჯერ კიდევ საკვალიფიკაციო თამაშებისას, რადგან მის შემადგენლობაში წარდგენილები იყვნენ მოთამაშეები, რომლებსაც არ ჰქონდათ უფლება გამოსულიყვნენ რუსეთის ეროვნულ ნაკრებში. 2007 წლის რაგბის მსოფლიო ჩემპიონატზე ნაკრები ვერ მოხვდა, რადგან შესარჩევ ჯგუფში ორივე მატჩი წააგო. 2011 წლის რაგბის მსოფლიო ჩემპიონატის შესარჩევი თამაშების შედეგების მიხედვით რუსეთის ნაკრებმა ჯგუფში დაიკავა მეორე ადგილი, რამაც მას გარანტია მისცა პირდაპირ მოხვედრილიყო მსოფლიო ჩემპიონატის ფინალურ ჯგუფში, რომელიც ახალ ზელანდიაში ტარდებოდა.

რუსეთის ნაკრები რეგულარულად მონაწილეობს ევროპის ერთა თასის ტურნირის А ჯგუფში.

ისტორია
-------

საბჭოთა კავშირის რაგბის კავშირი შეიქმნა 1936 წელს, ხოლო საბჭოთა კავშირის მორაგბეთა ეროვნულმა ნაკრებმა თავისი პირველი მატჩი ითამაშა მხოლოდ 1974 წელს. 1991 და 1992 წლებში არსებობდა დსთ-ის მორაგბეთა ეროვნული ნაკრები, რომელმაც წააგო ყველა ოთხი მატჩი (ორი მოსკოვში და ორიც გასვლაზე).

რუსეთის ეროვნულმა ნაკრებმა პირველი თამაში ჩაატარა 1992 წლის 6 ივნისს, როდესაც მან დაამარცხა ბრიტანული კლუბი «Barbarians». ამის შემდეგ მათ ასევე მიმდევრობით დაამარცხეს ბელგიის, გერმანიის, საქართველოს და პოლონეთის მორაგბეთა ეროვნული ნაკრებები. გამარჯვებათა სერია შეწყვიტა 1993 წლის ნოემბერში გასვლაზე წაგებულმა მატჩმა იტალიის მორაგბეთა ეროვნულ ნაკრებთან ანგარიშით 19-30. მას შემდეგ რუსეთის ნაკრებმა ვერასოდეს ვერ შეძლო ზედიზედ ხუთი მატჩის მოგება.

2000 წელს რუსეთის ნაკრებმა დაამარცხა დანიის მორაგბეთა ეროვნული ნაკრები ანგარიშით 104-7, რაც დღემდე ნაკრების ყველაზე დიდი ანგარიშით მოგებას წარმოადგენს. 2001 და 2001-2002 წლების ევროპის ერთა თასის სეზონებში რუსეთის ნაკრებმა А ჯგუფში მესამე ადგილი დაიკავა. 2002 წელს ნათამაშები იქნა მატჩები ირლანდიის (წაგება 2-35) და იაპონიის (ასევე წააგეს 19-59) მორაგბეთა ეროვნულ ნაკრებებთან.

რუსეთის ნაკრებს იმ მომენტისთვის ჯერ არასოდეს ჰქონდა ნათამაშები რაგბის მსოფლიო ჩემპიონატის ფინალურ ტურნირებში, ხოლო 2003 წელს ნაკრები საერთოდ დისკვალიფიცირებულიც კი იქნა, რადგან მისი შემადგენლობის განაცხადში შეყვანილი იყო სამი მოთამაშე სამხრეთ აფრიკის რესპუბლიკიდან, რომლებსაც არ ჰქონდათ რუსეთის ეროვნულ ნაკრებში თამაშის უფლება.

2004-2005 წლებში რუსეთის ნაკრებმა მთელი რიგი წარუმატებლობები განიცადა, მან 7 მატჩი მიყოლებით წააგო. 2006 წელს შეიქმნა ერთა თასი, რომელშიც მონაწილეობდნენ რუსეთის და პორტუგალიის მორაგბეთა ეროვნული ნაკრებები, ასევე არგენტინის და იტალიის მეორე ნაკრებები. ამ ტურნირზე შედგა რუსეთის ნაკრების დებიუტი, სადაც მან მესამე ადგილი დაიკავა.

2007 წლის რაგბის მსოფლიო ჩემპიონატის საკვალიფიკაციო ტურნირზე რუსეთის ეროვნულმა ნაკრებმა მეოთხე ადგილი დაიკავა ევროპის ერთა თასზე და ამიტომ იძულებული გახდა ჩაეტარებინა დამატებითი ორმატჩიანი სერია უკრაინის მორაგბეთა ეროვნულ ნაკრებთან. რუსეთის ნაკრებმა ორივე მატჩი მოიგო ოდესაშიც და მოსკოვშიც, რის შედეგადაც ნაკრები მოხვდა შესარჩევ ჯგუფში იტალიის და პორტუგალიის ეროვნულ ნაკრებებთან. იტალიის ნაკრებთან მატჩი მოსკოვში რუსებმა 2006 წლის 14 ოქტომბერს წააგეს ანგარიშით 7-67, ხოლო 28 ოქტომბერს მათ ასევე წააგეს მატჩი პორტუგალიასთან ანგარიშით 23-26 და გამოვარდნენ შესარჩევი ტურნირიდან. 2007/2008 წლების სეზონში ევროპის ერთა თასზე რუსეთის ნაკრებმა პირველად დაიკავა მეორე ადგილი.

2010 წლის 27 თებერვალს რუსეთის ნაკრებმა ევროპის ერთა თასზე ქალაქ სოჭში ფრედ 21-21 ითამაშა რუმინეთის მორაგბეთა ეროვნულ ნაკრებთან, რომელიც 2009—2010 წლების სეზონში 2011 წლის რაგბის მსოფლიო ჩემპიონატის ფინალური ტურნირის შესარჩევ შეჯიბრებას წარმოადგენდა. ამ ფრემ რუსეთის ეროვნულ ნაკრებს საშუალება მისცა პირველად თავის ისტორიაში მოხვედრილიყო რაგბის მსოფლიო ჩემპიონატის გათამაშების ფინალურ ეტაპზე. ტურნირის ფინალურ ეტაპზე რუსეთის ნაკრებმა მოაგროვა მხოლოდ ერთი ქულა (ბონუსით) აშშ-ის მორაგბეთა ეროვნულ ნაკრებთან მატჩში და ჯგუფში დაიკავა ბოლო – მეხუთე ადგილი, მაგრამ დაამყარა მსოფლიო ჩემპიონატების რეკორდი, 4 მატჩში გაიფორმა 8 ლელო, რასაც მანამდე ვერ მიაღწია ვერც ერთმა დებიუტანტმა ნაკრებმა.

რუსეთის მორაგბეთა ეროვნული ნაკრები ვერ მოხვდა 2015 წლის რაგბის მსოფლიო ჩემპიონატის ფინალურ ეტაპზე. 2014 წლის ევროპის ერთა თასზე დაკავებულმა მესამე ადგილმა რუსეთის ნაკრებს არ მისცა საშუალება პირდაპირ გადაელახა ევროპის საკვალიფიკაციო ეტაპი, ხოლო რეპეშაჟის ტურნირის ფინალში რუსეთის ნაკრებმა ორი მატჩის ჯამში წააგო ურუგვაის მორაგბეთა ეროვნულ ნაკრებთან (შინ მოიგო ანგარიშით 22-21, ხოლო გასვლაზე წააგო 37-26).

2017 წლის ევროპის ერთა თასი 1A დივიზიონი
----------------------------------------

| შედეგები |
| --- |
| თარიღი | სახლში | ანგარიში | სტუმარად | ადგილი |
| 11-თებერვალი-2017 | ესპანეთის დროშაესპანეთი | 16-6 | რუსეთის დროშარუსეთი | ესტადიო ნასიონალ კომპლუტენსე, მადრიდი |
|
| 18-თებერვალი-2017 | ბელგიის დროშაბელგია | 18-25 | რუსეთის დროშარუსეთი | მეფე ბოდუენის სტადიონი, ბრიუსელი |
|
| 4-მარტი-2017 | რუსეთის დროშარუსეთი | 10-30 | რუმინეთის დროშარუმინეთი | ცენტრალური სტადიონი, სოჭი |
|
| 12-მარტი-2017 | საქართველოს დროშასაქართველო | 28-14 | რუსეთის დროშარუსეთი | ბორის პაიჭაძის ეროვნული სტადიონი, თბილისი |
|
| 19-მარტი-2017 | რუსეთის დროშარუსეთი | 52-25 | გერმანიის დროშაგერმანია | ცენტრალური სტადიონი, სოჭი |

### რაგბის მსოფლიო ჩემპიონატი

| მსოფლიო ჩემპიონატი |  | შესარჩევი ტურნირი |
| --- | --- | --- |
| წელი | რაუნდი | თამაში | მოგება | ფრე | წაგება | ქულების სხვაობა | თამაში | მოგება | ფრე | წაგება | ქულების სხვაობა |
| ავსტრალიის დროშაAUSახალი ზელანდიის დროშაNZL 1987 | *უარყო მოწვევა* | *-* |
| ინგლისის დროშაENG 1991 | *არ მიიღო მონაწილეობა* | *არ მიიღო მონაწილეობა* |
| სამხრეთ აფრიკის რესპუბლიკის დროშაRSA 1995 | *ვერ გაიარა კვალიფიკაცია* | 4 | 3 | 0 | 1 | 125:49 |
| უელსის დროშაWAL 1999 | 4 | 1 | 0 | 3 | 85:92 |
| ავსტრალიის დროშაAUS 2003 | 6 | 5 | 0 | 1 | 176:114 |
| საფრანგეთის დროშაFRA 2007 | 14 | 6 | 1 | 7 | 382:323 |
| ახალი ზელანდიის დროშაNZL 2011 | ჯგუფური რაუნდი | 4 | 0 | 0 | 4 | 57:196 | 10 | 7 | 1 | 2 | 291:175 |
| ინგლისის დროშაENG 2015 | *ვერ გაიარა კვალიფიკაცია* | 12 | 7 | 0 | 5 | 269:300 |
| იაპონიის დროშაJPN 2019 | *ჯერ არ ჩატარებულა* | *ჯერ არ ჩატარებულა* |
| **ჯამი** | **1/7** | **4** | **0** | **0** | **4** | **57:196** | **38** | **22** | **2** | **14** | **1059:753** |

### ევროპის ერთა თასი

საქართველო — რუსეთი (2007 წლის 24 მარტი)

| სეზონი | დივიზიონი | ადგილი | თამაში | მოგება | ფრე | წაგება | ქულების სხვაობა | ბონუს ქულები | ქულები |
| --- | --- | --- | --- | --- | --- | --- | --- | --- | --- |
| 2000 | 2 | 1 | 4 | 4 | 0 | 0 | 267:18 | - | 12 |
| 2000/2001 | 1 | 3 | 5 | 3 | 0 | 2 | 152:143 | - | 11 |
| 2001/2002 | 1 | 3 | 10 | 6 | 1 | 3 | 332:230 | - | 23 |
| 2003/2004 | 1 | 4 | 9 | 3 | 0 | 6 | 198:175 | - | 14 |
| 2004/2006 | 1 | 4 | 10 | 4 | 1 | 5 | 290:202 | - | 19 |
| 2006/2008 | 1 | 2 | 10 | 8 | 0 | 2 | 312:147 | - | 26 |
| 2008/2010 | 1 | 2 | 10 | 7 | 1 | 2 | 291:175 | - | 25 |
| 2010/2012 | 1A | 4 | 10 | 5 | 0 | 5 | 212:257 | 5 | 25 |
| 2012/2014 | 1A | 3 | 10 | 6 | 0 | 4 | 219:249 | 4 | 28 |
| 2014/2016 | 1A | 3 | 10 | 6 | 0 | 4 | 231:234 | 3 | 27 |
| **ჯამი** |  |  | **88** | **52** | **3** | **33** | **2504:1830** | **12** | **210** |

გალერეა
-------

* საქართველო-რუსეთი, 2007 წლის 24 მარტისაქართველო-რუსეთი, 2007 წლის 24 მარტი
* ურუგვაი - რუსეთი, 2014 წლის 11 ოქტომბერიურუგვაი - რუსეთი, 2014 წლის 11 ოქტომბერი

რესურსები ინტერნეტში
--------------------

* Rugby Union of Russia – ოფიციალური საიტი (რუსული)

სქოლიო
------

1. ↑  დაარქივებული ასლი.  დაარქივებულია ორიგინალიდან — 2012-10-15. ციტირების თარიღი: 2017-07-26.
2. ↑  მსოფლიო რეიტინგები რაგბიში.  დაარქივებულია ორიგინალიდან — 2018-09-25. ციტირების თარიღი: 2017-07-26.
3. ↑  2015 წლის მსოფლიო ჩემპიონატი ინგლისში ჩატარდება რუსი მორაგბეების გარეშე.

|  |  |
| --- | --- |
| რაგბი | *ეს სტატია რაგბის შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |



|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
რაგბის ეროვნული ნაკრებები |
| --- |
|  |
| პირველი იარუსი | 
* ავსტრალია
* არგენტინა
* ახალი ზელანდია
* ინგლისი
* ირლანდია
* იტალია
* სამხრეთი აფრიკა
* საფრანგეთი
* უელსი
* შოტლანდია
 |
|  |
| მეორე იარუსი | 
* აშშ
* ესპანეთი
* იაპონია
* კანადა
* ნამიბია
* პორტუგალია
* რუმინეთი
* რუსეთი
* სამოა
* საქართველო
* ტონგა
* ურუგვაი
* ფიჯი
 |
|  |
| მესამე იარუსი (პირველი განვითარების გუნდები) | 
* ბელგია
* ბრაზილია
* გერმანია
* ზიმბაბვე
* კენია
* კოტ-დ’ივუარი
* სამხრეთი კორეა
* ჩილე
* ჰონგ-კონგი
 |
|  |
| მესამე იარუსი (მეორე განვითარების გუნდები) | 
* ავსტრია
* აზერბაიჯანი
* ამერიკის სამოა
* ანდორა
* არაბთა გაერთიანებული საამიროები
* ბარბადოსი
* ბაჰამის კუნძულები
* ბერმუდის კუნძულები
* ბოსნია და ჰერცეგოვინა
* ბოტსვანა
* ბრიტანეთის ვირჯინის კუნძულები
* ბრუნეი
* ბულგარეთი
* ბურუნდი
* გაიანა
* განა
* გუამი
* დანია
* ვანუატუ
* ვენესუელა
* ზამბია
* იამაიკა
* ინდოეთი
* ინდონეზია
* ირანი
* ისრაელი
* კაიმანის კუნძულები
* კამბოჯა
* კამერუნი
* კვიპროსი
* კოლუმბია
* კოსტა-რიკა
* კუკის კუნძულები
* ლაოსი
* ლატვია
* ლიეტუვა
* ლუქსემბურგი
* მადაგასკარი
* მავრიკი
* მავრიტანია
* მალაიზია
* მალი
* მალტა
* მაროკო
* მექსიკა
* მოლდოვა
* მონაკო
* მონღოლეთი
* ნიგერია
* ნიდერლანდები
* ნიუე
* ნორვეგია
* პაკისტანი
* პაპუა-ახალი გვინეა
* პარაგვაი
* პერუ
* პოლონეთი
* რუანდა
* საბერძნეთი
* სენეგალი
* სენტ-ვინსენტი და გრენადინები
* სენტ-ლუსია
* სერბეთი
* სვაზილენდი
* სინგაპური
* სლოვენია
* სოლომონის კუნძულები
* სომხეთი
* ტაილანდი
* ტაიტი
* ტანზანია
* ტოგო
* ტრინიდადი და ტობაგო
* ტუნისი
* უგანდა
* უზბეკეთი
* უკრაინა
* უნგრეთი
* ფილიპინები
* ფინეთი
* ყაზახეთი
* ყირგიზეთი
* შვედეთი
* შვეიცარია
* შრი-ლანკა
* ჩეხეთი
* ჩინეთი
* ჩინეთის ტაიბეი
* ხორვატია
 |
|  |
| საფრანგეთის რაგბის ფედერაცია | 
* ახალი კალედონია
* გვადელუპა
* მაიოტა
* მარტინიკა
* რეიუნიონი
* უოლისი და ფუტუნა
 |
|  |
| მსოფლიო რაგბის არაწევრი გუნდები | 
* ალჟირი
* ბენინი
* ბურკინა-ფასო
* გაბონი
* გვატემალა
* გიბრალტარი
* დომინიკელთა რესპუბლიკა
* ეგვიპტე
* ეკვადორი
* ესტონეთი
* თურქეთი
* იორდანია
* კატალონია
* კატარი
* კიურასაო
* კონგოს რესპუბლიკა
* კონგოს დემოკრატიული რესპუბლიკა
* ლიბანი
* ლიბია
* მაკაო
* მონტენეგრო
* ნიგერი
* პანამა
* სალვადორი
* სან-მარინო
* სენტ-კიტსი და ნევისი
* სლოვაკეთი
* ტერქსი და კაიკოსის კუნძულები
* ტუვალუ
* ცენტრალური აფრიკის რესპუბლიკა
* ჩადი
 |
|  |
| კომბინირებული გუნდები | 
* აფრიკელი ლეოპარდები
* ბრიტანელი და ირლანდიელი ლომები
* სამხრეთ ამერიკის XV
* წყნაროკეანური კუნძულები
 |
|  |
| გაუქმებული გუნდები | 
* აღმოსავლეთი აფრიკა
* აღმოსავლეთი გერმანია
* დასავლეთი გერმანია
* დსთ
* იუგოსლავია
* ნიასალენდი (მალავი)
* საბჭოთა კავშირი
* სპარსეთის ყურე
* ჩეხოსლოვაკია
 |

 |